ນັກຮຽນອິນເດຍ ຫຼາຍຮ້ອຍ​ຄົນ ​ເຂົ້າ​ຮ່ວມ “Yogathon” ຫຼື ມາຣາທອນໂຍຄະ
ບັນດາ​ຜູ້​ຈັດ​ງານ​ດັ່ງ​ກ່າວ ​ເວົ້າວ່າ ງານ​ນີ້​ແມ່ນ​ໄດ້​ຈັດ​ຂຶ້ນ​ ໃນ​ທົ່ວ​ປະ​ເທດ ​ໂດຍ​ສະ​ເພາະ ຢູ່​ໃນ​ໂຮງຮຽນ​ ​ແລະ ວິທະຍາ​ໄ​ລຕ່າງໆ ເພື່ອ​ສ້າງ​ຄວາມ​ຕື່ນຕົວ ​ກ່ຽວ​ກັບຜົນປະ​ໂຫຍ​ດ ຂອງ​ໂຍຄະ..
ທີ່ອິນເດຍ ນັກຮຽນຫຼາຍຮ້ອຍຄົນ ໄດ້ເຂົ້າຮ່ວມໃນອັນທີ່ ເອີ້ນວ່າ ຫຼື ມາຣາທອນໂຍຄະ ເພື່ອສ້າງ ຄວາມຕື່ນຕົວ ກ່ຽວກັບພາກປະຕິບັດດັ່ງກ່າວ ທີ່ຊາວອິນເດຍ ກະທຳກັນມາແຕ່ໂບຮານນະການ ຢູ່ທີ່ງານແຫ່ງໜຶ່ງໃນເມືອງ Chennai ທາງພາກໃຕ້ຂອງອິນເດຍ ໃນວັນຈັນມື້ນີ້ ບັນດາຜູ້ຈັດງານດັ່ງກ່າວ ເວົ້າວ່າ ງານນີ້ແມ່ນໄດ້ຈັດຂຶ້ນໃນທົ່ວປະເທດ ໂດຍສະເພາະ ຢູ່ໃນໂຮງຮຽນ ແລະ ວິທະຍາໄລຕ່າງໆ ເພື່ອສ້າງຄວາມຕື່ນຕົວ ໃນບັນດາພົນລະເມືອງ ກ່ຽວກັບຜົນປະໂຫຍດຕ່າງໆຂອງໂຍຄະ ການປະຕິບັດ ໂຄຄະມາຣາທອນນີ້ ໄດ້ເອົາໃຈໃສ່ເປັນພິເສດໃສ່ລຳດັບ ຂອງ  ຊຶ່ງລວມມີ 12 ທ່າຂອງໂຍຄະດ້ວຍກັນ ແລະ ສະໜອງໃຫ້ມີການອອກກຳລັງ ດ້ານຫົວໃຈ ແລະ ຫຼອດເລືອດ ທີ່ດີ ພວກນັກຮຽນທີ່ເຂົ້າຮ່ວມທັງຫຼາຍ ສາມາດປະຕິບັດໂຍຄະດັ່ງກ່າວ ເປັນທີ່ສຳເລັດ ໄດ້ 108 ເທື່ອ ອົງການສະຫະປະຊາຊາດ ໃນເດືອນນີ້ ໄດ້ປະກາດໃຫ້ ວັນທີ 21 ເດືອນ ມິຖຸນາ  ເປັນ ວັນໂຍຄະສາກົນ